Diari Oficial de la Generalitat Valenciana


Sumari del DOGV 8222, del 29-01-2018 (2018/707)

RESOLUCIÓ de 19 de gener de 2018, de la Direcció General de Formació Professional i Ensenyaments de Règim Especial, i de la Direcció General de Centres i Personal Docent, per la qual s'estableix el termini de sol·licitud d'hores de tutoria de Formació Professional dual pels centres docents privats concertats per al curs 2017-2018 i la documentació que hauran de presentar per al reintegrament del cost de les dites hores.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8222

Data del DOGV
:   29-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/707


Data del document
:   19-01-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 19 de gener de 2018, de la Direcció General de Formació Professional i Ensenyaments de Règim Especial, i de la Direcció General de Centres i Personal Docent, per la qual s'estableix el termini de sol·licitud d'hores de tutoria de Formació Professional dual pels centres docents privats concertats per al curs 2017-2018 i la documentació que hauran de presentar per al reintegrament del cost de les dites hores. [2018/707]  
  
  
L'article 11.8 de la Llei 22/2017, de 29 de desembre, de pressupostos de la Generalitat per a l'exercici 2018, estableix que els centres que disposen de projectes de Formació Professional dual aprovats i en funcionament podran disposar de fins a sis hores addicionals de professorat a les contingudes amb caràcter general en els mòduls econòmics de l'annex I d'aquesta llei, en el cicle formatiu de grau mitjà o de grau superior objecte d'aquesta modalitat, d'acord amb el que estableix l'article 30 de l'Ordre 2/2014, de 13 de gener, de la Conselleria d'Educació, Investigació, Cultura i Esport, per la qual es regulen determinats aspectes de l'ordenació de la Formació Professional dual del sistema educatiu a la Comunitat Valenciana. El cost de les hores de professorat que es determinen en les resolucions corresponents s'abonarà al centre amb la justificació prèvia de la despesa realitzada durant el curs corresponent. Es realitzarà un pagament únic de reintegrament al centre, al final del curs, de les quantitats efectivament justificades i abonades en concepte de salaris i càrregues socials.  
L'esmentat article 30 de l'Ordre 2/2014, de 13 de gener, fixa els criteris per a determinar les hores lectives al tutor o tutora de Formació Professional dual del grup del cicle formatiu, en funció del nombre d'alumnat que curse la Formació Professional dual i el nombre d'empreses col·laboradores. Així mateix, la disposició transitòria única fixa aquests criteris quan es tracte del seu primer any d'implantació en qualsevol cicle formatiu.  
Per tant, és necessari establir el termini perquè tots aquells centres docents privats concertats que estiguen autoritzats per a impartir Formació Professional dual a la Comunitat Valenciana i a més estiguen autoritzats i concertats en el cicle formatiu en què es curse, puguen sol·licitar les dites hores addicionals de tutoria per al curs 2017-2018, d'acord amb els criteris de l'article 30 de l'Ordre 2/2014, de 13 de gener.  
  
Una vegada autoritzades aquestes hores i utilitzades com a tutoria de Formació Professional dual, ha de determinar-se el període i la documentació que hauran de presentar els centres docents per a acreditar el cost de les hores utilitzades, a fi de reintegrar les quantitats que hagen abonat per aquestes hores.  
Vist l'anterior, fent ús de les competències atorgades pel Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i de l'habilitació continguda en la disposició addicional segona de l'Ordre 2/2014, de 13 de gener, resolc:  
  
  
Primer  
Establir el termini de presentació de sol·licitud d'hores lectives de tutoria de Formació Professional dual per al curs 2017-2018, pels centres docents privats concertats que tinguen els corresponents projectes autoritzats per aquesta conselleria i en els cicles formatius autoritzats i concertats en què aquella es curse, del 29 de gener al 9 de febrer de 2018, ambdós inclosos, en el model que consta a aquest efecte en la pàgina web del Servei de Centres Privats Concertats i Centres Privats de la Direcció General de Centres i Personal Docent.  
Per mitjà de l'esmentada sol·licitud, el centre docent declara sota la seua responsabilitat la veracitat i vigència de les dades que detalla en aquesta, i que les dites dades consten en els mitjans informàtics de gestió del sistema educatiu (ITACA), que serà el mitjà que evidencie el nombre d'alumnes i empreses que té cada centre en dual, en aquells cicles els projectes dels quals prèviament hagen sigut autoritzats per la Direcció General de Formació Professional i Ensenyaments de Règim Especial.  
Segon  
Les dites sol·licituds seran resoltes per les direccions generals de Centres i Personal Docent i de Formació Professional i Ensenyaments de Règim Especial, amb un informe previ d'aquesta última direcció general, en el qual es determinaran les hores lectives de tutoria de Formació Professional dual per al curs 2017-2018, d'acord amb els criteris establits en l'article 30 de l'Ordre 2/2014, de 13 de gener, i de conformitat amb l'article 11.8 de la Llei 22/2017, de 29 de desembre, de pressupostos de la Generalitat per a l'exercici 2018.  
  
Tercer  
Aquestes hores lectives hauran d'incorporar-se a la jornada ordinària del professorat assignat a les funcions específiques de tutoria de Formació Professional dual, sense que aquesta supere les 25 hores lectives setmanals.  
En tot cas, el centre haurà de donar d'alta aquestes hores en el compte codi cotització de no concertada.  
  
Quart  
Del 15 al 30 d'octubre de 2018, ambdós inclosos, els centres docents que hagen sigut autoritzats per a la impartició d'hores addicionals de tutoria, hauran de presentar davant de la Direcció General de Centres i Personal Docent el model que s'establisca a l'efecte en la pàgina web del Servei de Centres Privats Concertats i Centres Privats d'aquesta direcció general, i adjuntar la següent documentació acreditativa de la seua sol·licitud:  
a) Una còpia de l'annex VI, memòria final anual del tutor o tutora de formació, de l'Ordre 2/2014, de 13 de gener, presentada en la Direcció General de Formació Professional i Ensenyaments de Règim Especial.  
b) Contracte laboral que especifique les hores impartides en el compte codi de cotització de la concertada i en el compte codi de cotització de no concertada.  
c) Nòmina del professorat que haja exercit les funcions específiques de tutor o tutora de Formació Professional dual, amb acreditació del pagament per part de la titularitat del centre.  
d) Documents mensuals de cotització a la Seguretat Social del treballador abonats per la titularitat del centre.  
  
Cinqué  
Realitzada la comprovació indicada en l'apartat anterior, i sense perjuí de sol·licitar a la Inspecció Educativa els informes necessaris per a contrastar la informació aportada pels centres educatius, el director general de Centres i Personal Docent dictarà una resolució que aprove, si és el cas, el reintegrament a cada centre del cost de les hores addicionals de tutoria efectivament justificades i abonades en concepte de salaris i càrregues socials.  
La quantitat que es reintegre serà, com a màxim, l'import de les que corresponguen conforme al VI Conveni col·lectiu d'empreses d'ensenyament privat sostingudes totalment o parcialment amb fons públics.  
  
Contra la present resolució, que no esgota la via administrativa, els interessats podran interposar recurs d'alçada davant del secretari autonòmic d'Educació i Investigació, en el termini d'un mes a comptar des de l'endemà de la notificació, de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 19 de gener de 2018.- El director general de Centres i Personal Docent: José Joaquín Carrión Candel. La directora general de Formació Professional i Ensenyaments de Règim Especial: Marina Sánchez Costas.